*Atbildes vēstules projekts*

Uz 11.12.2018. Nr.142.9/9-5-13/18

Latvijas Republikas Saeimas
Sociālo un darba lietu komisijai

*Par Rīgas Austrumu klīniskās universitātes*

*Slimnīcas infrastruktūras problēmām*

Atbilstoši Ministru prezidenta 2019.gada 22.janvāra rezolūcijai Nr.7.8.5./2019-DOC-96-80 un kontekstā ar 2018.gada 12.decembra rezolūciju Nr.7.8.5./2018-DOC-1426-1016 Veselības ministrija ir iepazinusies ar Saeimas Sociālo un darba lietu komisijas 2018.gada 11.decembra vēstuli Nr.142.9/9-5-13/18 par Rīgas Austrumu klīniskās universitātes slimnīcas infrastruktūras problēmām un attīstības izaicinājumiem, SIA “Rīgas Austrumu klīniskā universitātes slimnīca” 2019. gada 17. janvāra vēstuli Nr. A1/1-07.1/19/83/9–5-13/18 (turpmāk tekstā – RAKUS) par RAKUS infrastruktūras sakārtošanu, kā arī apkopojusi Satiksmes, Aizsardzības un Finanšu ministrijas sniegtos viedokļus.

Visas ministrijas pauž savu atbalstu risinājuma meklējumos attiecībā uz RAKUS piegulošās transporta infrastruktūras sakārtošanu un pieejamības uzlabošanu, tai skaitā, lai nodrošinātu to netraucētu darbību krīzes situācijās, tā kā RAKUS atbilstoši Nacionālās drošības likumam, ir uzskatāma par kritisko infrastruktūru.

Pateicoties šī jautājuma aktualizēšanai, šobrīd notiek aktīvs sarunu process starp RAKUS un SIA “Maxima Latvija” par servitūtu tiesību nostiprināšanu. Tāpat Veselības ministrija ir uzsākusi strādāt pie citu, ar infrastruktūru saistītu jautājumu, risināšanas un šobrīd tiek gatavots konceptuālais ziņojums ar priekšlikumu uzsākt to zemes vienību atsavināšanu, uz kuriem atrodas divi no RAKUS stacionāriem “Latvijas Onkoloģijas centrs” un Patoloģijas centrs. Šāds konceptuālais ziņojums ļaus turpināt darbu pie RAKUS fiziskās pieejamības nodrošināšanas gan ikdienas darbā, gan ārkārtas situācijās, ievērojot “labo praksi” Neatliekamās medicīniskās palīdzības dienesta darba organizēšanā.

Ministru prezidents (paraksts\*) A.K.Kariņš

Iesniedzējs : Veselības ministre (paraksts\*) I.Viņķele

D.Zeltiņa, 67876004

dace.zeltina@vm.gov.lv